paragraph_text: Zastava Wyominga je službena zastava američke savezne države Wyoming. U sredini zastave nalazi se silueta američkog bizona dok su rubovi zastave crvene i bijele boje. Crvena simbolizira Indijance i američke pionire koji su dali svoje živote a bijela čistoću i pravednost. Zastavom dominira plava boja koja aludira na boju neba i udaljene planine. Također, to je i simbol vjernosti, pravednosti i muškosti.